open-index/open-wikipedia-markdown huggingface dataset:
เอเอฟซีแชมเปียนส์ลีก 2016

**[[เอเอฟซีแชมเปียนส์ลีก]] 2016** เป็นการแข่งขันชิงแชมป์สโมสรถ้วยสูงสุดของทวีปเอเชีย จัดโดยสมาพันธ์ฟุตบอลแห่งเอเชีย โดยการแข่งขันครั้งนี้ถือเป็นการแข่งขั้นครั้งที่ 13 ภายใต้ชื่อเอเอฟซีแชมเปียนส์ลีก และเป็นการแข่งขันครั้งที่ 35 ของบอลถ้วยสูงสุดของเอเชีย กว่างโจว เอเวอร์แกรนด์ เป็นทีมแชมป์เก่าที่จะมาป้องกันแชมป์ในปีนี้.

สโมสรที่ชนะเลิศจะได้สิทธิ์เข้าร่วม ฟุตบอลชิงแชมป์สโมสรโลก 2016.

## การจัดสรรทีมที่เข้าร่วมการแข่งขัน

เอเอฟซีจะประกาศจำนวนทีมที่ได้เข้าแข่งขันในปีนี้ โดยจะประกาศในวันที่ 25 มกราคม พ.ศ. 2558.

## ทีมที่เข้าร่วม

;หมายเหตุ

## ตารางการแข่งขัน
สำหรับการกำหนดตารางการแข่งขันและการจับสลากจะประกาศและทำการจับ ณ สำนักงานสมาพันธ์ฟุตบอลเอเชีย กรุงกัวลาลัมเปอร์ ประเทศมาเลเซีย.

## รอบคัดเลือกเพลย์ออฟ

### รอบคัดเลือกรอบแรก

|-
!colspan=3|โซนตะวันออก

|}

### รอบคัดเลือกรอบสอง

|-
!colspan=3|โซนตะวันออก

|}

### รอบเพลย์ออฟ

|-
!colspan=3|โซนตะวันตก

|-
!colspan=3|โซนตะวันออก

|}

## รอบแบ่งกลุ่ม

### กลุ่ม เอ

### กลุ่ม บี

### กลุ่ม ซี

### กลุ่ม ดี

### กลุ่ม อี

### กลุ่ม เอฟ

### กลุ่ม จี

### กลุ่ม เอช

## รอบแพ้คัดออก

ในรอบแพ้คัดออก, 16 ทีมลงเล่นในระบบแพ้คัดออก, กับทีมที่ถูกแบ่งระหว่างสองโซนจนกระทั่งรอบชิงชนะเลิศ. แต่ละสายจะลงเล่นในรูปแบบสองนัดเหย้าและเยือน. กฎยิงประตูทีมเยือน, การต่อเวลาพิเศษ (ประตูทีมเยือนไม่สามารถใช้ในการต่อเวลาพิเศษ) และ การดวลลูกโทษ เป็นการใช้ในการตัดสินหาทีมชนะเลิศในกรณีที่จำเป็น.

### สายการแข่งขัน

### รอบ 16 ทีมสุดท้าย
ในรอบ 16 ทีมสุดท้าย, ทีมชนะเลิศของอีกกลุ่มหนึ่งจะลงเล่นพบกับ รองแชมป์ของอีกกลุ่มหนึ่งจากโซนเดียวกัน, กับทีมชนะเลิศกลุ่มจะได้เป็นเจ้าบ้านในเลกที่สอง.

### รอบก่อนรองชนะเลิศ
ในรอบก่อนรองชนะเลิศ, สี่ทีมที่มาจากโซนตะวันตกจะได้ถูกจับสลากมาพบกันถึงสองคู่, และสี่ทีมที่มาจากโซนตะวันออกจะได้ถูกจับสลากมาพบกันในอีกสองคู่อื่นๆ ที่เหลือ, กับคำสั่งของเลกซึ่งจะตัดสินโดยการจับสลาก.

การจับสลากสำหรับรอบก่อนรองชนะเลิศจะจัดขึ้นเมื่อวันที่ 9 มิถุนายน พ.ศ. 2559 (ค.ศ. 2016), 16:00 MYT (UTC+8), ที่โรงแรม เปตาลิง จายา ฮิลตัน ในกรุง กัวลาลัมเปอร์, ประเทศมาเลเซีย. รอบนี้จะไม่มีทีมวางหรือระบบการป้องกันประเทศเดียวกันไม่ให้มาเจอกัน, แต่ทีมที่มาจากสมาคมเดียวกันจะได้ถูกจับสลากมาอยู่ในคู่เดียวกัน.

### รอบรองชนะเลิศ
ในรอบรองชนะเลิศ, สองทีมผู้ชนะรอบก่อนรองชนะเลิศที่มาจากโซนตะวันตกจะได้มาพบกัน, และสองทีมผู้ชนะรอบก่อนรองชนะเลิศที่มาจากโซนตะวันออกจะได้มาพบกัน, กับคำสั่งของเลกซึ่งจะตัดสินโดยการจับสลากรอบก่อนรองชนะเลิศ.

### รอบชิงชนะเลิศ

ในรอบชิงชนะเลิศ, สองทีมผู้ชนะจากรอบรองชนะเลิศจะได้โคจรมาพบกันเอง, กับคำสั่งของเลกซึ่งจะย้อนกลับไปตั้งแต่รอบชิงชนะเลิศเมื่อฤดูกาลที่ผ่านมา, กับทีมที่มาจากโซนตะวันออกจะได้เป็นเจ้าบ้านก่อนในนัดแรก, และทีมที่มาจากโซนตะวันตกจะได้เป็นเจ้าบ้านในนัดที่สอง.

## อันดับดาวซัลโว

## ดูเพิ่ม
*เอเอฟซีคัพ 2016
*ฟุตบอลชิงแชมป์สโมสรโลก 2016

## อ้างอิง

## แหล่งข้อมูลอื่น
*เอเอฟซีแชมเปียนส์ลีก, the-AFC.com

หมวดหมู่:เอเอฟซีแชมเปียนส์ลีกอีลิท
หมวดหมู่:เอเอฟซีแชมเปียนส์ลีก 2016
ประธานาธิบดีสาธารณรัฐจีน

**ประธานาธิบดีสาธารณรัฐจีน** (; ) โดยทั่วไปเรียก **ประธานาธิบดีไต้หวัน** (; ) เป็นประมุขแห่งรัฐประจำสาธารณรัฐจีน (ไต้หวัน) และเป็นจอมทัพสาธารณรัฐจีน

พรรคชาตินิยม (國民黨) ก่อตั้ง "สาธารณรัฐจีน" (中華民國) ขึ้นเมื่อวันที่ 1 มกราคม ค.ศ. 1912 เพื่อปกครองประเทศจีนทั้งหมด ภายหลังเกิดสงครามโลกครั้งที่สองและสงครามกลางเมืองจีน พรรคชาตินิยมสูญเสียอำนาจในจีนแผ่นดินใหญ่ให้แก่พรรคสังคมนิยม (共产党) พรรคชาตินิยมล่าถอยมายังเกาะไต้หวันและสถาปนาการปกครองขึ้นเป็น "สาธารณรัฐจีน" อ้างว่า บังคับบัญชาเกาะไต้หวันและเกาะปริมณฑลในฐานะรัฐเอกราช ส่วนพรรคสังคมนิยมจัดตั้ง "สาธารณรัฐประชาชนจีน" (中华人民共和国) ขึ้นบนแผ่นดินใหญ่ และถือเอาเกาะไต้หวันกับทั้งเกาะปริมณฑลเป็นส่วนหนึ่งของแผ่นดินใหญ่ต่อไป ขณะที่สถานะของสาธารณรัฐจีนเองก็ไม่เป็นที่รับรองของประชาคมโลกมาตั้งแต่ปี ค.ศ. 1971 ด้วยข้อมติสมัชชาใหญ่แห่งสหประชาชาติที่ 2758

ตำแหน่งประธานาธิบดีสาธารณรัฐจีนนั้นสถาปนาขึ้นเมื่อ ค.ศ. 1948 ตามรัฐธรรมนูญ ค.ศ. 1947 ผู้ประเดิมตำแหน่ง คือ เจียง ไคเช็ก หรือ เจี่ยง เจี้ยฉือ (蔣介石) ส่วนผู้ดำรงตำแหน่งคนปัจจุบัน คือ  นายแพทย์ ไล่ ชิงเต๋อ (賴清德)

## อ้างอิง

## แหล่งข้อมูลอื่น
* เว็บไซต์ทางการ
* ความเป็นมาของประธานาธิบดีและนายกรัฐมนตรี


หมวดหมู่:ผู้ดำรงตำแหน่งทางการเมืองในสาธารณรัฐจีน
หมวดหมู่:สาธารณรัฐจีน (ค.ศ. 1912–1949)
วอลเลย์บอลชายทีมชาติปวยร์โตรีโก

**วอลเลย์บอลชายทีมชาติปวยร์โตรีโก** () เป็นทีมชาติของปวยร์โตรีโก และเป็นส่วนหนึ่งในการแข่งขันวอลเลย์บอลระดับนานาชาติ ในปี ค.ศ. 2007 ทีมชาติปวยร์โตรีโกได้รับรางวัลเหรียญเงินในการแข่งขันชิงแชมป์วอลเลย์บอลชายชิงแชมป์นอร์เซกา หลังจากเอาชนะทีมชาติคิวบาในรอบรองชนะเลิศ

## เกียรติประวัติ
### วอลเลย์บอลชิงแชมป์โลก
*  1974 – อันดับที่ 23
*  2006 – อันดับที่ 12
*  2010 – อันดับที่ 13
*  2014 – อันดับที่ 21
* / 2018 – อันดับที่ 21
* / 2022 –

### วอลเลย์บอลเวิลด์คัพ
*  2007 – อันดับที่ 6

### วอลเลย์บอลเวิลด์ลีก
*  2011 – อันดับที่ 16
*  2014 – อันดับที่ 27
*  2015 – อันดับที่ 28
*  2016 – อันดับที่ 36

### แพนอเมริกันเกมส์
* 1959 – อันดับที่ 8
* 1967 – อันดับที่ 8
* 1971 – อันดับที่ 11
* 1979 – อันดับที่ 6
* 1983 – อันดับที่ 7
* 1991 – อันดับที่ 5
* 1995 – อันดับที่ 6
* 2003 – อันดับที่ 7
* 2007 – อันดับที่ 5
* 2011 – อันดับที่ 7
* 2015 – อันดับที่ 4
* 2019 – อันดับที่ 5

### วอลเลย์บอลแพน-อเมริกันคัพ
* 2006 – *ไม่ได้เข้าร่วมแข่งขัน*
* 2007 – 16px **เหรียญเงิน**
* 2008 – อันดับที่ 7
* 2009 – อันดับที่ 4
* 2010 – 16px **เหรียญทองแดง**
* 2011 – อันดับที่ 4
* 2013 – อันดับที่ 4
* 2014 – อันดับที่ 4
* 2015 – อันดับที่ 7
* 2016 – *ไม่ได้เข้าร่วมแข่งขัน*
* 2017 – 16px **เหรียญเงิน**
* 2018 – อันดับที่ 4
* 2019 – อันดับที่ 6
* 2021 – อันดับที่ 5
* 2022 – อันดับที่ 5

### วอลเลย์บอลชิงแชมป์นอร์เซกา
* 1969 – อันดับที่ 6
* 1971 – อันดับที่ 4
* 1973 – อันดับที่ 4
* 1975 – ไม่ได้เข้าร่วมแข่งขัน
* 1977 – อันดับที่ 4
* 1979 – ไม่ได้เข้าร่วมแข่งขัน
* 1981 – อันดับที่ 5
* 1983 – อันดับที่ 5
* 1985 – อันดับที่ 6
* 1987 – อันดับที่ 6
* 1989 – อันดับที่ 4
* 1991 – อันดับที่ 5
* 1993 – อันดับที่ 4
* 1995 – อันดับที่ 4
* 1997 – อันดับที่ 5
* 1999 – อันดับที่ 5
* 2001 – อันดับที่ 5
* 2003 – อันดับที่ 5
* 2005 – อันดับที่ 5
* 2007 – 16px **เหรียญเงิน**
* 2009 – 16px **เหรียญทองแดง**
* 2011 – อันดับที่ 4
* 2013 – อันดับที่ 4
* 2015 – 16px **เหรียญทองแดง**
* 2017 – ไม่ได้เข้าร่วมแข่งขัน
* 2019 – อันดับที่ 5
* 2021 – 16px **เหรียญทอง**

## แหล่งข้อมูลอื่น
*Official website
*FIVB profile

ปวยร์โตรีโก
ภาษาจีนมาตรฐาน

**ภาษาจีนมาตรฐาน** () หรือ **ผู่ทงฮฺว่า** (; "ภาษาสามัญ") เป็นภาษามาตรฐานซึ่งเป็นภาษาราชการเพียงหนึ่งเดียวของทั้งประเทศจีนและประเทศไต้หวัน ทั้งยังเป็นหนึ่งในภาษาราชการทั้งสี่ของประเทศสิงคโปร์ ภาษาจีนมาตรฐานออกเสียงตามสำเนียงเป่ย์จิงหรือปักกิ่ง (北京話) ซึ่งเป็นสำเนียงจีนเหนือ ใช้คำศัพท์ตามสำเนียงกลาง และใช้ไวยากรณ์ตามภาษาจีนที่ใช้เขียนในชีวิตประจำวัน (written vernacular Chinese)

ภาษาจีนมาตรฐานมีวรรณยุกต์เช่นเดียวกับภาษาจีนแบบอื่น ๆ เมื่อเทียบกับภาษาจีนที่ใช้ในตอนใต้แล้ว ภาษาจีนมาตรฐานมีพยัญชนะต้นมากกว่า แต่มีสระ พยัญชนะท้าย และวรรณยุกต์ น้อยกว่า นอกจากนี้ ภาษาจีนมาตรฐานยังเน้นหัวเรื่อง (topic-prominent) และเรียงประโยคแบบประธาน-กริยา-กรรม

ภาษาจีนมาตรฐานนั้นใช้อักษรแบบเต็มหรือแบบย่อเขียนก็ได้ ส่วนการถอดเป็นอักษรโรมันนั้นใช้อักษรพินอินแบบฮั่น

## อ้างอิง

มาตรฐาน
หมวดหมู่:ภาษาในประเทศจีน
หมวดหมู่:ภาษาในไต้หวัน
หมวดหมู่:ภาษาในประเทศสิงคโปร์
หมวดหมู่:ภาษามาตรฐาน
อะศออิบ อะฮ์ลุลฮัก

**อะศออิบ อะฮ์ลุลฮัก** (, *สันนิบาตแห่งความชอบธรรม*) หรือเป็นที่รู้จักในชื่อเครือข่ายเคาะซะอ์ลี (Khazali Network; ) เป็นกลุ่มติดอาวุธชีอะห์ในอิรัก ในเหตุฉุกเฉินในอิรัก พ.ศ. 2554 ถึงปัจจุบัน และในสงครามกลางเมืองซีเรีย ในช่วงสงครามอิรัก จัดเป็นกลุ่มพิเศษในอิรักที่มีขนาดใหญ่ที่สุด กลุ่มพิเศษนี้เป็นคำที่สหรัฐใช้เรียกกลุ่มชีอะห์ที่มีอิหร่านหนุนหลังในอิรัก กลุ่มนี้กล่าวอ้างความรับผิดชอบการโจมตีมากกว่า 6,000 ครั้งต่อกองทัพสหรัฐและพันธมิตร  ตามหนังสือพิมพ์ *[[The Guardian]]* อะศออิบ อะฮ์ลุลฮักนั้นควบคุมโดยอิหร่านและปฏิบัติการภายใต้คำสั่งของนายพลก็อสเซ็ม สุเลยมานี แห่งกองทัพอัลกุดส์ของอิหร่าน

## อ้างอิง

## แหล่งข้อมูลอื่น
* 
* 
* Counter Extremism Project profile

หมวดหมู่:ขบวนการทางการเมืองในประเทศอิรัก
หมวดหมู่:ลัทธิต่อต้านอเมริกา
สหภาพฟุตบอลอเมริกากลาง

[thumb|right|240px|*สมาชิกของ[สหภาพฟุตบอลอเมริกากลางอยู่ในบริเวณสีส้มเข้ม*สมาชิกทั้งหมดของคอนคาแคฟอยู่ในบริเวณสีส้มอิฐรวมถึงสีส้มเข้ม]]

**สหภาพฟุตบอลอเมริกากลาง** (; ) หรือที่นิยมเรียกแบบย่อว่า **อุงกัฟ/อันแคฟ** (UNCAF) คือองค์กรฟุตบอลที่เกิดจากการรวมตัวกันของสมาคมฟุตบอลในภูมิภาคอเมริกากลาง ได้แก่ คอสตาริกา, ฮอนดูรัส, เบลีซ, เอลซัลวาดอร์, กัวเตมาลา, นิการากัว และปานามา โดยจัดเป็นองค์กรย่อยของคอนคาแคฟ มีอำนาจบริหารสมาคมฟุตบอลในภูมิภาคอเมริกากลาง โดยมีสำนักงานใหญ่อยู่ที่กรุงกัวเตมาลาซิตี ประเทศกัวเตมาลา

สหภาพฟุตบอลอเมริกากลางจัดการแข่งขันฟุตบอลในระดับภูมิภาค 2 รายการคือ **โกปาเซนโตรอาเมรีกานา** และ **โกปาอินเตร์กลูเบสอุงกัฟ** โดยรายการโกปาเซนโตรอาเมรีกานาจะเป็นการแข่งขันของทีมชาติซึ่งจัดขึ้นทุก ๆ 2 ปี เริ่มตั้งแต่ปี ค.ศ. 1991 โดยผู้ชนะรายการนี้จะได้แข่งขันในรายการคอนคาแคฟโกลด์คัพซึ่งเป็นการแข่งขันในระดับทวีป ส่วนรายการโกปาอินเตร์กลูเบสอุงกัฟเป็นการแข่งขันของสโมสร ซึ่ง 3 สโมสรจากรายการนี้จะได้สิทธิเข้าแข่งขันในรายการคอนคาแคฟแชมเปียนส์ลีก โดยในปี ค.ศ. 2007 สหภาพฟุตบอลอเมริกากลางได้ยุบรายการโกปาอินเตร์กลูเบสอุงกัฟ ทำให้ในปัจจุบันเหลือแต่เพียงการจัดการแข่งขันระหว่างชาติคือรายการโกปาเซนโตรอาเมรีกานา

## สถิติการเข้าร่วมการแข่งขันรายการต่างๆของสมาชิก

## อ้างอิง

หมวดหมู่:องค์กรกีฬา
หมวดหมู่:องค์กรฟุตบอล
เพลงรักของคนแพ้

**"เพลงรักของคนแพ้"** เป็นซิงเกิลของบิ๊กแอส จากอัลบั้ม THE LION ประพันธ์เนื้อร้องโดย ขจรเดช พรมรักษา, โป โปษยะนุกูล แต่งทำนองโดย พูนศักดิ์ จตุระบุล เรียบเรียงโดย บิ๊กแอส ออกจำหน่ายในวันที่ 14 ตุลาคม พ.ศ. 2558 สังกัดจีนี่เรคอร์ดส ในเครือจีเอ็มเอ็ม แกรมมี่ เป็นเพลงจังหวะกลาง ๆ ที่ต้องการฉุดทุกคนที่กำลังคิดว่าตัวเองพ่ายแพ้ให้ลุกขึ้นสู้ เพราะทุกการพ่ายแพ้ มันอาจจะหมายถึงการเริ่มต้นใหม่

ส่วนมิวสิกวีดิโอนี้ กำกับโดย พี่ต๋อม ณัฐพล ผู้กำกับอีกครั้ง เป็นเรื่องราวของคนที่เคยผ่านความพ่ายแพ้มาแล้วแต่ยังสู้และก้าวผ่านมามันได้ เช่น รัตนพล ส.วรพิน จากนักชกฉายาแรมโบ้ที่ครองใจคนทั้งประเทศ มาตอนนี้มาขายบะหมี่ ขายแผ่นซีดี คนอื่นอาจจะมองเค้าพ่ายแพ้แต่สำหรับตัวเค้า เค้ายังสู้และก็มีความสุขอยู่ได้ และยังมีสัญลักษณ์ของคนสู้ชีวิตอีกหลายท่าน ทุกคนไม่ยอมแพ้ในโชคชะตาและมีวิธีจัดการกับชีวิตของตัวเอง

## การตอบรับ
เพลง **"เพลงรักของคนแพ้"** ติดอันดับสูงสุดที่ 9 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 15 พฤศจิกายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงของบิ๊กแอส
หมวดหมู่:เพลงในปี พ.ศ. 2558
หมวดหมู่:ซิงเกิลในปี พ.ศ. 2558
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงที่ประพันธ์คำร้องโดยโป โปษยะนุกูล
หมวดหมู่:เพลงที่ประพันธ์คำร้องโดยขจรเดช พรมรักษา
หมวดหมู่:เพลงบันทึกเสียงที่ผลิตโดยพูนศักดิ์ จตุระบุล
หมวดหมู่:เพลงออลเทอร์นาทิฟร็อกไทย
หมวดหมู่:เพลงป็อปร็อกไทย
วีดิทัศน์ตามคำขอ

**วีดิทัศน์ตามคำขอ**, **วีดิทัศน์ตามอุปสงค์** หรือ **วีโอดี** () เป็นระบบที่อนุญาตให้ผู้ใช้สามารถเลือกรับชมหรือฟังเนื้อหาที่เป็นภาพและ/หรือเสียงเมื่อใดก็ตามที่ต้องการ แทนที่จะต้องรอรับชมเนื้อหาตามตารางเวลาหรือผังรายการที่กำหนดไว้ เทคโนโลยีไอพีทีวีมักได้รับการนำมาใช้เพื่อส่งวีดิทัศน์ตามคำขอเข้าสู่โทรทัศน์และคอมพิวเตอร์ส่วนบุคคล 

ระบบวีดิทัศน์ตามคำขอทางโทรทัศน์สามารถทำได้ทั้งส่งเนื้อหาอย่างต่อเนื่องผ่านกล่องรับสัญญาณ, คอมพิวเตอร์ หรืออุปกรณ์อื่นเพื่อดูเนื้อหานั้นในเวลาจริง และดาวน์โหลดเนื้อหาสู่อุปกรณ์ต่าง ๆ เช่น คอมพิวเตอร์, เครื่องบันทึกวีดิทัศน์ดิจิทัล (หรือที่เรียกว่าเครื่องบันทึกวีดิทัศน์ส่วนตัว) หรือเครื่องเล่นสื่อแบบพกพาเพื่อรับชมในเวลาใดก็ได้ ผู้ให้บริการโทรทัศน์ทางสายเคเบิลและทางสายโทรศัพท์ส่วนใหญ่เสนอบริการวีดิทัศน์ตามคำขอทั้งสองประเภท ซึ่งรวมถึงเนื้อหาฟรีและเนื้อหาที่ต้องจ่ายเมื่อรับชม (pay-per-view) โทรทัศน์อินเทอร์เน็ตเป็นวีดิทัศน์ตามคำขอรูปแบบหนึ่งที่กำลังได้รับความนิยมมากขึ้นเรื่อย ๆ นอกจากนี้ เรายังสามารถเข้าถึงวีดิทัศน์ตามคำขอผ่านโปรแกรมประยุกต์ลูกข่ายในคอมพิวเตอร์แบบตั้งโต๊ะ (เช่น ไอทูนส์) ได้ด้วย

สายการบินบางแห่งให้บริการวีดิทัศน์ตามคำขอเป็นความบันเทิงในเที่ยวบินแก่ผู้โดยสาร โดยให้ผู้โดยสารแต่ละคนเป็นผู้ควบคุมการเล่นเนื้อหาผ่านหน้าจอที่ฝังตัวอยู่ในเบาะที่นั่งหรือที่วางแขน หรือบางแห่งก็ให้บริการผ่านเครื่องเล่นสื่อแบบพกพา บริษัทที่ให้บริการวีดิทัศน์ตามคำขอบางแห่ง (เช่น เน็ตฟลิกซ์) มีโครงสร้างธุรกิจขึ้นอยู่กับการสมัครสมาชิกซึ่งกำหนดให้ผู้ใช้ต้องจ่ายค่าบริการรายเดือนในการเข้าถึงเนื้อหา ในขณะที่บริษัทอื่น ๆ มีโครงสร้างธุรกิจขึ้นอยู่กับการโฆษณา โดยผู้ใช้สามารถเข้าถึงเนื้อหาได้โดยไม่เสียค่าใช้จ่ายและตัวบริการต้องพึ่งการขายโฆษณาเป็นกระแสรายได้หลัก

## อ้างอิง

หมวดหมู่:เทคโนโลยีภาพยนตร์และวิดีโอ
หมวดหมู่:คำศัพท์โทรทัศน์
หมวดหมู่:วีดิทัศน์ตามคำขอ
หมวดหมู่:โทรทัศน์อินเทอร์เน็ต
หมวดหมู่:การแพร่สัญญาณทางอินเทอร์เน็ต
หมวดหมู่:การส่งต่อเนื่อง
หมวดหมู่:บริการบนเครือข่าย
หมวดหมู่:บริการออนไลน์
วัคซีนเอชพีวี

**วัคซีนเอชพีวี** (HPV ย่อมาจาก Human Papilloma Virus) หรือวัคซีนป้องกันมะเร็งปากมดลูก เป็นวัคซีนที่ป้องกันการติดเชื้อไวรัสกลุ่มเอชพีวีบางสายพันธุ์   ขณะนี้วัคซีนที่มีอยู่หลายชนิด สามารถป้องกันการติดเชื้อ ได้ 2 สายพันธุ์, 4 สายพันธุ์ หรือ 9 สายพันธุ์แล้วแต่ชนิดของวัคซีน อย่างไรก็ดีวัคซีนเอชพีวี  ทุกชนิดอย่างน้อยจะสามารถป้องกันการติดเชื้อเอชพีวีสายพันธุ์ 16 และ 18 ที่เป็นสาเหตุหลักของการเกิดโรคมะเร็งปากมดลูก  มีการประมาณการว่าวัคซีนต่อไวรัส 2 ชนิดนี้จะช่วยป้องกันมะเร็งปากมดลูกได้ร้อยละ 70,  ป้องกันมะเร็งทวารหนักได้ร้อยละ 80, ป้องกันมะเร็งช่องคลอดได้ร้อยละ 60, ป้องกันมะเร็งอวัยวะสืบพันธุ์ภายนอกของเพศหญิง(Vulva)ได้ร้อยละ 40 และอาจจะช่วยป้องกันมะเร็งช่องปากได้บางส่วน    ส่วนวัคซีนเอชพีวีที่มี 4 หรือ 9 สายพันธุ์นั้นได้มีการเพิ่มการป้องกันต่อไวรัสกลุ่มเอชพีวีสายพันธุ์อื่นๆที่ก่อให้เกิดโรคหูดของอวัยวะสืบพันธุ์ร่วมด้วย

องค์การอนามัยโลก (WHO) แนะนำให้วัคซีนเอชพีวีเป็นส่วนหนึ่งของวัคซีนพื้นฐาน สำหรับประเทศที่มีงบประมาณเพียงพอ ควบคู่กับมาตรการป้องกันมะเร็งปากมดลูกวิธีอื่นๆ  จำนวนครั้งของการให้วัคซีนจะมีความแตกต่างกันตามแต่ละช่วงอายุ สำหรับเด็กหญิง แนะนำให้ให้วัคซีนในช่วงอายุ 9-13 ปี จากข้อมูลที่มีตอนนี้วัคซีนสามารถให้การคุ้มกันได้อย่างน้อย 8 ปี ดังนั้นการตรวจคัดกรองมะเร็งปากมดลูกยังคงมีความจำเป็นถึงแม้ว่าจะได้รับวัคซีนเอชพีวีแล้วก็ตาม นอกจากการที่วัคซีนจะมีประโยชน์ต่อตัวผู้ฉีดเองแล้ว หากประชากรส่วนใหญ่ได้รับวัคซีน จะส่งผลดีกับประชากรอื่นๆผู้ที่ไม่ได้รับวัคซีนด้วย อย่างไรก็ดีวัคซีนไม่มีประโยชน์สำหรับผู้ที่มีการติดเชื้อแล้ว

วัคซีนเอชพีวีมีความปลอดภัยสูง อาการไม่พึงประสงค์ในผู้ที่ได้รับวัคซีน ได้แก่ รู้สึกเจ็บปวดบริเวณที่ฉีด (ร้อยละ 80) โดยอาจมีอาการแดงบวมหรือมีไข้ร่วมด้วย  ไม่พบความเชื่อมโยงกับการเกิดโรคกล้ามเนื้ออ่อนแรงชนิดกีแลงบาเร่ (Guillain-Barre syndrome)

วัคซีนเอชพีวีชนิดแรกเริ่มใช้ในปี พ.ศ. 2549 (ค.ศ.2006) จนถึงกระทั่งปี พ.ศ. 2557 (ค.ศ.2014) มีจำนวน 58 ประเทศ ที่บรรจุให้วัคซีนเอชพีวีเป็นวัคซีนพื้นฐานอย่างน้อยสำหรับเด็กผู้หญิง วัคซีนเอชพีวียังอยู่ในทะเบียนยาที่จำเป็นของอนามัยโลก (World Health Organization's List of Essential Medicines) ซึ่งเป็นทะเบียนรวบรวมรายการยาที่สำคัญและเป็นพื้นฐานของระบบสุขภาพ ราคาขายส่งโดยประมาณของการฉีดวัคซีนในปีพ.ศ. 2557 อยู่ที่เข็มละ 47 เหรียญสหรัฐอเมริกา  และในสหรัฐอเมริกาค่าใช้จ่ายในการฉีดวัคซีนเอชพีวีทั้งคอร์สมากกว่า 200 ดอลลาร์สหรัฐ อย่างไรก็ดี การศึกษาพบว่าการให้วัคซีนเอชพีวีอาจมีความคุ้มค่าในประเทศกำลังพัฒนา

ตามแผนงานสร้างเสริมภูมิคุ้มกันโรคของสาธารณสุข กำหนดให้วัคซีน HPV เป็นวัคซีนมาตรฐานสำหรับเด็กไทย มีกำหนดให้วัคซีนนี้แก่นักเรียนหญิงชั้น ป.5 2 ครั้ง ห่างกันอย่างน้อย 6 เดือน
## อ้างอิง


หมวดหมู่:วัคซีน
หมวดหมู่:มะเร็งนรีเวช
พีค็อก (เพลง)

"**พีค็อก**" () เป็นเพลงของเคที เพร์รี นักร้องชาวอเมริกัน จากสตูดิโออัลบั้มที่สาม *[[ทีนเอจดรีม (อัลบั้มเคที เพร์รี)|ทีนเอจดรีม]]* (2010) แคปิตอลเรเคิดส์เคยไม่เห็นด้วยที่จะใส่เพลงนี้ในอัลบั้มของเธอ เนื่องจากเพลงมีเนื้อเพลงเกี่ยวข้องกับอวัยวะเพศชาย คล้ายกับเพลง "ไอคิสด์อะเกิร์ล" ซึ่งเธอปฏิเสธสิ่งที่เกิดขึ้น "พีค็อก" ถูกวิจารณ์อย่างรุนแรงและในด้านดนตรี เพลงถูกนำไปเปรียบเทียบกับเพลง "มิกกี" ของโทนี เบซิล และ "ฮอลลาแบ็กเกิร์ล" ของเกว็น สเตฟานี

แม้ว่าเพลงไม่ได้จำหน่ายเป็นซิงเกิล แต่เพลงเข้าชาร์ตเพลงหลายชาร์ตทั่วโลก ประเทศที่เพลงประสบความสำเร็จในชาร์ตเพลงน้อยที่สุดคือสหราชอาณาจักร ขณะที่ทำได้ดีที่สุดในสหรัฐอเมริกา โดยขึ้นอันดับหนึ่งบนชาร์ตบิลบอร์ดฮอตแดนซ์คลับซองส์นานหนึ่งสัปดาห์ และได้รับการรับรองระดับทองคำขาวจากสมาคมผู้ประกอบกิจการเพลงของสหรัฐอเมริกา เพร์รีแสดงเพลง "พีค็อก" ในหลายโอกาส รวมถึงทัวร์คอนเสิร์ตแคลิฟอร์เนียดรีมส์ทัวร์ เมื่อเธอแสดงเพลงนี้ เธอมักสวมเสื้อผ้ามีสีสันหรือมีประกายระยิบระยับ

## การผลิต

มิกเคล เอส. อีริกเซน ทอร์ อีริก เฮอร์แมนเซน และเอสเทอร์ ดีน ช่วยเพร์รีเขียนเพลง "พีค็อก" ให้สตูดิโออัลบั้มที่สาม *[[ทีนเอจดรีม (อัลบั้มเคที เพร์รี)|ทีนเอจดรีม]]* ออกจำหน่ายเมื่อ ค.ศ. 2010 เพร์รีกล่าวว่า จุดประสงค์ของการเขียนเพลง "พีค็อก" คือเพื่อเล่นคำ ในระหว่างการบันทึกเสียงอัลบั้ม เพร์รีนึกถึงเมื่อคราวที่พูดคุยกับคนที่เธอร่วมงานด้วยว่า "ดูสิฉันมีเพชรพลอยมากมาย แต่ฉันไม่ได้มีมงกุฎ ฉันไม่ได้ออกตัวเต็มยศขนาดนั้น" ดังนั้นเธอจึงตัดสินใจกลับไปที่สตูดิโอและร่วมงานกับสตาร์เกต ทีมโปรดิวเซอร์เพลงที่ร่วมทำอัลบั้ม*ทีนเอจดรีม* ในระหว่างช่วงการบันทึกเสียงกลางดึกและทำเพลงได้หลายเพลงแล้ว รวมถึงเพลง "ไฟร์เวิร์ก" และ "พีค็อก"

แรกเริ่ม สังกัดของเพร์รี แคปิตอลเรเคิดส์คัดค้านการนำเพลงนี้ใส่ในอัลบั้มทีนเอจดรีมเนื่องจากพวกเขามองว่า "พีค็อก" มีประเด็นถกเถียงมากมาย "พวกเขากังวลเล็กน้อยกับคำว่า 'cock' และฉันรู้สึกถึงเดจาวูเพราะพวกเขาทำเหมือนกับเพลง 'ไอคิสด์อะเกิร์ล'" เพร์รีกล่าว หลังจากเธอไม่เห็นด้วยที่จะทำดนตรีให้เป็นมิตรกับครอบครัว เธอจึงปฏิเสธ "พวกเขาพูดว่า 'เราไม่เห็นว่ามันเป็นซิงเกิล เราไม่อยากให้มันอยู่ในอัลบั้ม' ฉันจึงว่า 'พวกคุณมันโง่'" เมื่อมีคนถามเกี่ยวกับเพลง "พีค็อก" เพร์รีกล่าวว่า "ฉันหวังว่ามันจะเป็นเพลงชาติของพวกเกย์ พีค็อก [ นกยูง ] แทนปัจเจกบุคคลมากมาย มันไม่ใช่แค่ 'ฉันอยากเห็นเป้าตุง ๆ ของคุณ'" จากนั้นเธอแถลงไขต่อไปว่า "มันมีคำว่า cock ในเพลงจริง ๆ แต่แม้ในผายลมยังมีศิลปะ มันอยู่ที่คุณมองมันอย่างไรเท่านั้น" ก่อนออกอัลบั้มทีนเอจดรีม เพร์รีเปิดตัวเพลง "พีค็อก" ในต้นเดือนสิงหาคม ค.ศ. 2010 เมื่อเธอแสดงในรายการเอ็มทีวีเวิลด์สเตจในประเทศมาเลเซีย

## อ้างอิง

หมวดหมู่:เพลงในปี พ.ศ. 2553
หมวดหมู่:เพลงของเคที เพร์รี
หมวดหมู่:เพลงที่ประพันธ์คำร้องโดยเคที เพร์รี
หมวดหมู่:เพลงที่มีเนื้อหาเกี่ยวกับเพศ
หมวดหมู่:เพลงซินธ์ป็อป
ประกอบ วิโรจนกูฏ

**[[ศาสตราจารย์]] ดร.ประกอบ วิโรจนกูฏ **  อดีตอธิการบดีมหาวิทยาลัยอุบลราชธานี อดีตคณบดีคณะวิศวกรรมศาสตร์ คณะวิศวกรรมศาสตร์ มหาวิทยาลัยอุบลราชธานี อดีตคณบดีคณะวิศวกรรมศาสตร์ คณะวิศวกรรมศาสตร์  มหาวิทยาลัยขอนแก่น เกิดเมื่อวันที่ 21 กรกฎาคม พ.ศ. 2493 

## ประวัติการศึกษา
ศาสตราจารย์ ประกอบ วิโรจนกูฏ จบปริญญาตรี วิศวกรรมศาสตร์บัณฑิต (วิศวกรรมโยธา) มหาวิทยาลัยขอนแก่น ปี พ.ศ. 2516 Master of Engineering  (Geotechnical Eng.) จากAsian Institute of  Technology  ปี พ.ศ. 2517 และได้รับปริญญา Ph.D. (Water Resource Eng.)จากUniversity of Texas at Austin  ปี พ.ศ. 2525

## ประวัติการทำงาน

**ด้านการบริหารงาน**
*อธิการบดีมหาวิทยาลัยอุบลราชธานี (2549 - 2553) 
*คณบดีคณะวิศวกรรมศาสตร์ มหาวิทยาลัยอุบลราชธานี (2539-2545)
*คณบดีคณะวิศวกรรมศาสตร์ มหาวิทยาลัยขอนแก่น (2535-2539)

## เครื่องราชอิสริยาภรณ์
 เคยได้รับและถูกเรียกคืนเครื่องราชอิสริยาภรณ์ชั้นสูงสุดตระกูลต่างๆ ดังนี้

## อ้างอิง

หมวดหมู่:ศาสตราจารย์
หมวดหมู่:อาจารย์คณะวิศวกรรมศาสตร์
หมวดหมู่:อธิการบดีมหาวิทยาลัยอุบลราชธานี
หมวดหมู่:บุคคลจากโรงเรียนเบ็ญจะมะมหาราช
หมวดหมู่:บุคคลจากคณะวิศวกรรมศาสตร์ มหาวิทยาลัยอุบลราชธานี
หมวดหมู่:บุคคลจากคณะวิศวกรรมศาสตร์ มหาวิทยาลัยขอนแก่น
หมวดหมู่:บุคคลจากมหาวิทยาลัยเทกซัส ออสติน
ปลาฮูโช

**ปลาฮูโช** เป็นสกุลของปลาแซลมอนขนาดใหญ่ ใช้ชื่อวิทยาศาสตร์ว่า *Hucho* ในวงศ์ปลาแซลมอน (Salmonidae) 

เป็นปลาที่กระจายพันธุ์ในอนุทวีปยูเรเชีย และพบบางส่วนอาศัยอยู่ในแม่น้ำหรือแหล่งน้ำขนาดใหญ่ในทวีปเอเชีย เช่น มองโกเลีย, จีน, รัสเซีย

## การจำแนก
**[[Hucho bleekeri]]* Kimura, 1934	 
**[[Hucho hucho]]* (Linnaeus, 1758) – ปลาดานูบแซลมอน
**[[Hucho ishikawae]]* Mori, 1928	 
**[[Hucho perryi]]* (Brevoort, 1856) 
**[[Hucho taimen]]* (Pallas, 1773) – ปลาไทเมน, ปลามองโกเลียนเทอเรอ

## อ้างอิง

## แหล่งข้อมูลอื่น

หมวดหมู่:วงศ์ปลาแซลมอน
โลมิทาไพด์

**โลมิทาไพด์ () **เป็นยาสำหรับรักษาภาวะคอเลสเตอรอลในเลือดสูงจากพันธุกรรม (familial hypercholesterolemia) ถูกพัฒนาขึ้นโดยบริษัทแอเจอเรียน ฟาร์มาซูติคอล (Aegerion Pharmaceuticals) มีจำหน่ายภายในสหภาพยุโรปและสหรัฐอเมริกาภายใต้ชื่อการค้า **Lojuxta **และ** Juxtapid** ตามลำดับ โลมิทาไพด์ได้รับการทดสอบถึงประสิทธิภาพในการลดระดับคอเลสเตอรอลในกระแสเลือดในการศึกษาทางคลินิกทั้งในรูปแบบการใช้เป็นยาเดี่ยวและการใช้ร่วมกับอะโทวาสแตติน (atorvastatin), อีเซทิไมบ์ (ezetimibe) และฟีโนไฟเบรต (fenofibrate)

องค์การอาหารและยาแห่งสหรัฐอเมริกา (US Food and Drug Administration; FDA) ได้มีการรับรอบการใช้โลมิทาไพด์สำหรับลดระดับคอเลสเตอรอลชนิดแอลดีแอล (LDL cholesterol), ระดับคอเลสเตอรอลรวม (total cholesterol), อะโพลิโพโปรตีน บี (apolipoprotein B) และคอเลสเตอรอลอื่นที่ไม่ใช่ชนิดเอชดีแอล (non-high-density lipoprotein cholesterol; non HDL-C) ในผู้ป่วยคอเลสเตอรอลในกระแสเลือดสูงที่เกิดจากความผิดปกติทางพันธุกรรมชนิดสองยีน ( homozygous familial hypercholesterolemia; HoFH) เมื่อวันที่ 21 ธันวาคม ค.ศ. 2012 โดยโลมิทาไพด์ถูกจัดเป็นยาอีกชนิดหนึ่งในรายการยากำพร้า (orphan drug) 

เมื่อวันที่ 31 พฤษภาคม ค.ศ. 2013 คณะกรรมการผลิตภัณฑ์ยาสำหรับมนุษย์แห่งสหภาพยุโรป (European Committee for Medicinal Products for Human Use; CHMP) ได้มีมติเป็นเอกฉันท์ให้มีการขึ้นทะเบียนตำรับยาโลมิทาไพด์  และต่อมาในวันที่ 31 กรกฎาคม ค.ศ. 2013 คณะกรรมาธิการยุโรป (European Commission) ได้มีการรับรองให้สามารถใช้โลมิทาไพด์เป็นยารักษาทางรองจากการจำกัดอาหารที่มีไขมันสูงและยาลดระดับไขมันในเลือดชนิดอื่นโดยอาจพิจารณาใช้ยานี้ร่วมกับการแยก LDL-C ออกจากเลือดด้วยวิธี apheresis ในผู้ป่วยคอเลสเตอรอลในกระแสเลือดสูงที่เกิดจากความผิดปกติทางพันธุกรรมชนิดสองยีน

## กลไกการออกฤทธิ์
โลมิทาไพด์ออกฤทธิ์ยับยั้งโปรตีนที่ใช้ในการขนส่งไตรกลีเซอไรด์ (microsomal triglyceride transfer protein; MTP หรือ MTTP) ซึ่งเป็นส่วนประกอบสำคัญของไลโปโปรตีนคอเลสเตอรอลชนิดความหนาแหน่นต่ำมาก (very low-density lipoprotein; VLDL) โดย VLDL นี้ทำหน้าที่หลักในการขนส่งไตรกลีเซอไรด์ คอเลสเตอรอล ฟอสโฟไลปิด คอเลสเตอริลเอสเตอร์จากตับไปยังส่วนต่างๆของร่างกาย ผลจากการยับยั้ง MTTP ของโลมิทาไพด์จะทำให้การดูดซึมไตรกลีเซอไรด์ลดน้อยลง ทำให้ระดับ VLDL ลดลงได้

เมื่อวันที่ 24 ตุลาคม ค.ศ. 2012 บริษัทผู้พัฒนาโลมิทาไพด์ได้ประกาศว่ายาดังกล่าวได้รับการรับรองจากองค์การอาหารและยาเพื่อเป็นยาทางเลือกเสริมรองจากการควบคุมปริมาณไขมันในอาหารและการใช้ยาลดระดับไขมันในกระแสเลือดชนิดอื่นในผู้ป่วยคอเลสเตอรอลในกระแสเลือดสูงที่เกิดจากความผิดปกติทางพันธุกรรมชนิดสองยีน (HoFH)

## อาการไม่พึงประสงค์
ในการศึกษาทางคลินิกระยะที่ 3 (Phase III clinical trial) พบว่าโลมิทาไพด์สามารถเหนี่ยวนำให้เกิดการเพิ่มขึ้นของเอนไซม์อะมิโนทรานส์เฟอเรส และเพิ่มการสะสมของไขมันที่ตับได้
## ดูเพิ่ม
* เดอร์โลทาไพด์
* ไมทราทาไพด์

## อ้างอิง

หมวดหมู่:ยา
หมวดหมู่:สถานีย่อยเภสัชกรรม
คลอไฟเบรต

**คลอไฟเบรต () **เป็นสารประกอบอินทรีย์ชนิดหนึ่งที่มีฤทธิ์ลดระดับไขมันในกระแสเลือด ด้วยคุณสมบัตินี้จึงมีการนำเอาคลอไฟเบรตมาใช้ในทางการแพทย์เพื่อควบคุมระดับคอเลสเตอรอล (cholesterol) และไตรเอซิลกลีเซอไรด์ (triacylglyceride) ในกระแสเลือด โดยสารประกอบอินทรีย์ชนิดนี้จะออกฤทธิ์เพิ่มการทำงานของเอนไซม์ไลโปโปรตีนไลเปส (lipoprotein lipase) ทำให้มีการเปลี่ยนคอเลสเตอรอลไลโปโปรตีนชนิดความหนาแน่นต่ำมาก (VLDL) ไปเป็นคอเลสเตอรอลไลโปโปรตีนชนิดความหนาแน่นต่ำ (LDL) มากขึ้น ทำให้ระดับ VLDL ในกระแสเลือดลดลงได้ในที่สุด นอกจากนี้คลอไฟเบรตยังมีคุณสมบัติในการเพิ่มระดับคอเลสเตอรอลไลโปโปรตีนชนิดความหนาแน่นสูง (HDL) อีกด้วย ในปัจจุบันคลอไฟเบรตมีจำหน่ายในชื่อการค้า ****

คลอไฟเบรตได้รับการจดสิทธิบัตรในปี พ.ศ. 2501 โดยบริษัทไอซีไอ (Imperial Chemical Industries) และได้รับการอนุมัติให้ใช้ทางการแพทย์ในปี พ.ศ. 2506 คลอไฟเบรตถูกเพิกถอนออกจากตลาดในปี พ.ศ. 2545 เนื่องจากยาดังกล่าวก่อให้เกิดอาการข้างเคียงที่รุนแรง

## ภาวะแทรกซ้อนจากการใช้ยา
คลอไฟเบรตสามารถเหนี่ยวนำให้เกิดกลุ่มอาการที่มีการหลั่งฮอร์โมนที่เกี่ยวเนื่องกับการขับปัสสาวะเสียสมุดุล (Syndrome of inappropriate antidiuretic hormone secretion; SIADH) ซึ่งเกิดจากการที่ร่างกายมีระดับฮอร์โมนวาโสเพรสซิน (vasopressin) ในปริมาณมากกว่าปกติ ทำให้มีการดูดซึมน้ำกลับมากขึ้น ปัสสาวะจะเข้มขึ้นขึ้น และโซเดียมในเลือดต่ำจากน้ำที่เกินกลับมาในกระแสเลือด นอกจากนี้แล้วคลอไฟเบรตยังมีผลทำให้เกิดการก่อตัวของนิ่วในถุงน้ำดีอีกด้วย 

ในการศึกษาผลของการลดระดับคอเลสเตอรอลในกระแสเลือดของคลอไฟเบรตต่อการเป็นการป้องกันปฐมภูมิ (Primary Prevention) ต่อการเกิดโรคกล้ามเนื้อหัวใจขาดเลือด (Ischaemic Heart Disease) ที่ดำเนินการศึกษาโดยภาคีความร่วมมือแห่งองค์การอนามันโลก (The World Health Organization Cooperative Trial) พบว่ากลุ่มผู้ป่วยที่ได้รับการรักษาด้วยคลอไฟเบรตมีอุบัติการณ์การเสียชีวิตสูงเป็นอย่างมากถึงแม้ว่าจะสามารถควบคุมระดับคอเลสเตอรอลให้อยู่ในระดับเป้าหมายได้ก็ตาม (ผู้ป่วยที่ได้รับคลอไฟเบรตมากกว่า 47% เสียชีวิตในระหว่างที่ได้รับการรักษาด้วยยาดังกล่าว และ 5% เสียชีวิตหลังจากรักษาด้วยคลอไฟเบรตจนเสร็จสิ้นแล้ว) ซึ่งการเสีบชีวิตในอัตราดังกล่าวถือเป็นสัดส่วนที่สูงกว่ากลุ่มควบคุมที่ไม่ได้รับการรักษาด้วยคลอไฟเบรต แต่สาเหตุของการเสียชีวิตในกลุ่มผู้ป่วยที่ได้รับคลอไฟเบรตนั้นค่อนข้างมีความหลากหลาย และส่วนใหญ่มักเสียชีวิตจากสาเหตุอื่นที่ไม่ใช่โรคหัวใจ และยังไม่สามารถสรุปได้ถึงความสัมพันธ์ที่แน่ชัดระหว่างคลอไฟเบรตกับอุบัติการณ์การเสียชีวติที่สูงเช่นนี้ได้

## ดูเพิ่ม

* เบซาไฟเบรต
* อะลูมิเนียม คลอไฟเบรต
* เจ็มไฟโบรซิล
* ฟีโนไฟเบรต
* ซิมไฟเบรต 
* โรนิไฟเบรต
* ซิโปรไฟเบรต
* อีโทไฟเบรต
* คลอไฟบริด
* ไคลโนไฟเบรต

## อ้างอิง

## แหล่งข้อมูลอื่น
* 

หมวดหมู่:อนุพันธ์ของกรด 2-เมทิล-2-ฟีนอกซีโพรพาโนอิก
หมวดหมู่:โปร-ดรัก
หมวดหมู่:สารประกอบ 4-คลอโรฟีนิล
หมวดหมู่:ฟีนอลอีเทอร์
อาการเลือดออกในกระเพาะและลำไส้

**อาการเลือดออกในกระเพาะและลำไส้** เป็นอาการเลือดออกทุกแบบในทางเดินอาหารตั้งแต่ปากถึงไส้ตรง เมื่อมีการเสียเลือดมากในเวลาสั้น ๆ อาจมีอาการอย่างอาเจียนเป็นเลือดสด อาเจียนเป็นเลือดสีคล้ำ อุจจาระเป็นเลือดหรืออุจจาระสีดำ อาการเลือดออกปริมาณน้อยเป็นเวลานานอาจทำให้เกิดภาวะเลือดจากเหตุขาดเหล็กซึ่งส่งผลให้รู้สึกเหนื่อยหรือเจ็บอกที่เกี่ยวกับหัวใจ อาการอื่นอาจมีปวดท้อง หายใจกระชั้น ผิวหนังซีด หรือหมดสติชั่วคราว บางครั้งผู้ที่มีอาการเลือดออกเล็กน้อยอาจไม่มีอาการเลย

อาการเลือดออกตรงแบบแบ่งเป็นสองประเภทหลัก คือ อาการเลือดออกในกระเพาะและลำไส้ส่วนบนและอาการเลือดออกในกระเพาะและลำไส้ส่วนล่าง สาเหตุของอาการเลือดออกในกระเพาะและลำไส้ส่วนบน ได้แก่ โรคแผลเปื่อยเพปติก หลอดเลือดหลอดอาหารขอดเนื่องจากตับแข็งและมะเร็ง ฯลฯ สาเหตุของอาการเลือดออกในกระเพาะและลำไส้ส่วนล่างมีโรคริดสีดวงทวาร มะเร็งและโรคลำไส้อักเสบ เป็นต้น การวินิจฉัยตรงแบบเริ่มด้วยการซักประวัติและการตรวจร่างกาย ร่วมกับการตรวจเลือด อาการเลือดออกปริมาณเล็กน้อยอาจตรวจพบด้วยการทดสอบเลือดแฝงในอุจจาระ การส่องคล้องทางเดินอาหารส่วนล่างและส่วนบนอาจหาบริเวณที่เลือดออกได้ การสร้างภาพทางการแพทย์อาจมีประโยชน์ในผู้ป่วยที่ไม่ชัดเจน

การรักษาเบื้องต้นมุ่งสนใจการกู้ชีพซึ่งอาจมีสารน้ำเข้าหลอดเลือดดำและการถ่ายเลือด บ่อยครั้งที่ไม่แนะนำการถ่ายเลือดยกเว้นฮีโมโกลบินน้อยกว่า 70 หรือ 80 กรัมต่อลิตร อาจพิจารณาการรักษาด้วยสารยับยั้งปั๊มโปรตอน อ็อกทรีโอไทด์ (octreotide) และยาปฏิชีวนะในผู้ป่วยบางคน หากมาตรการอื่นยังไม่มีประสิทธิภาพ อาจพยายามใช้บอลลูนหลอดอาหารในผู้ที่สงสัยว่าเป็นหลอดเลือดหลอดอาหารขอด  โดยทั่วไปแนะนำการส่องกล้องหลอดอาหาร กระเพาะอาหารและดูโอดีนัมหรือการส่องกล้องลำไส้ใหญ่ภายใน 24 ชั่วโมงและอาจทำให้ได้การรักษาเช่นเดียวกับการวินิจฉัย

อาการเลือดออกในกระเพาะและลำไส้ส่วนบนพบบ่อยกว่าอาการเลือดออกในกระเพาะและลำไส้ส่วนล่าง อาการเลือดออกในกระเพาะและลำไส้ส่วนบนพบในผู้ใหญ่ 50 ถึง 150 คนต่อ 100,000 คนต่อปี ส่วนอาการเลือดออกในกระเพาะและลำไส้ส่วนล่างมีการประมาณว่าเกิดในผู้ใหญ่ 20 ถึง 30 คนต่อ 100,000 คนต่อปี อาการเลือดออกนี้ทำให้มีการระบเข้ารักษาในโรงพยาบาลประมาณ 300,000 คนต่อปีในสหรัฐ ความเสี่ยงการเสียชีวิตจากอาการเลือดออกในกระเพาะและลำไส้อยู่ระหว่าง 5% ถึง 30% ความเสี่ยงอาการเลือดออกในชายมีมากกว่าหญิงและเพิ่มขึ้นตามอายุ

## อ้างอิง

## แหล่งข้อมูลอื่น

หมวดหมู่:อาการเลือดออก
หมวดหมู่:โรคระบบทางเดินอาหาร
คิงดอมฮาตส์

** คิงดอมฮาตส์** () เป็นชุดเกมเล่นตามบทบาทแนวต่อสู้ที่พัฒนาและวางจำหน่ายโดยสแควร์เอนิกซ์ (เดิมคือ สแควร์) ภายใต้ความร่วมมือกับดิสนีย์อินเตอร์แอ็คทีฟสตูดิโอส์ มีผู้กำกับโครงการคือเท็ตสึยะ โนมูระ โดยเกมในซีรีส์คิงดอมฮาตส์นี้ ได้มีการนำโลกของหลายๆค่ายมารวมกันโดยมีตัวละครจากทั้งดิสนีย์, ไฟนอลแฟนตาซี และ เดอะเวิลด์เอนส์วิทยู เข้ามาเป็นตัวดำเนินเนื้อเรื่องในจักรวาลที่สร้างขึ้นโดยเฉพาะ

ปัจจุบัน คิงดอมฮาตส์มีเกมออกมาแล้วด้วยกันอยู่ 7 ภาคซึ่งรองรับบนเครื่องเล่นวิดีโอเกมหลายรุ่น โดยภาคแรกวางจำหน่ายในปี 2002 บนเครื่องเพลย์สเตชัน 2 ซึ่งภาคต่อๆมาก็ล้วนประสบความสำเร็จอย่างงดงาม โดยเมื่อเดือนตุลาคม 2013 มียอดขายเกมในซีรีส์นี้สะสมแล้วกว่า 25 ล้านฉบับ

## แหล่งข้อมูลอื่น

* Kingdom Hearts Japan official portal 
* Kingdom Hearts North America official portal
* Official Kingdom Hearts Blog ''Message from the KINGDOM'' 

หมวดหมู่:เกมชุดของสแควร์เอนิกซ์
หมวดหมู่:วิดีโอเกมข้ามฝั่ง
หมวดหมู่:วิดีโอเกมซูเปอร์ฮีโร
อะลูมิเนียม คลอไฟเบรต

**อะลูมิเนียม คลอไฟเบรต **หรือเรียกอีกชื่อหนึ่งว่า **อัลไฟเบรต** (***' หรือ ***') เป็นยาลดระดับไขมันในกระแสเลือดกลุ่มไฟเบรต (Fibrate dericatives) อะลูมิเนียม คลอไฟเบรตหรืออัลไฟเบรตเป็นสารประกอบอะลูมิเนียมของคลอไฟเบรต มีข้อบ่งใช้สำหรับรักษาภาวะไขมันในกระแสเลือดสูง โดยอาจพิจารณาใช้เป็นยาเดี่ยวหรือให้ร่วมกับยาลดไขมันในกระแสเลือดกลุ่มอื่นได้ 
## ภาวะแทรกซ้อนจากการใช้ยา
เนื่อจากอะลูมิเนียม คลอไฟเบรตจะถูกเปลี่ยนแปลงในร่างกายโดยปฏิกิรยาไฮโดรไลซิสกลายเป็น คลอไฟเบรต ซึ่งสามารถเหนี่ยวนำให้เกิดกลุ่มอาการที่มีการหลั่งฮอร์โมนที่เกี่ยวเนื่องกับการขับปัสสาวะเสียสมุดุล (Syndrome of inappropriate antidiuretic hormone secretion; SIADH) ได้ ซึ่งกลุ่มอาการดังกล่าวเกิดจากการที่ร่างกายมีระดับฮอร์โมนวาโสเพรสซิน (vasopressin) ในปริมาณมากกว่าปกติ ทำให้มีการดูดซึมน้ำกลับมากขึ้น ปัสสาวะจะเข้มขึ้นขึ้น และโซเดียมในเลือดต่ำจากน้ำที่เกินกลับมาในกระแสเลือด นอกจากนี้แล้วคลอไฟเบรตยังมีผลทำให้เกิดการก่อตัวของนิ่วในถุงน้ำดีอีกด้วย จากการศึกษาผลของการลดระดับคอเลสเตอรอลในกระแสเลือดของคลอไฟเบรตต่อการเป็นการป้องกันปฐมภูมิ (Primary Prevention) ต่อการเกิดโรคกล้ามเนื้อหัวใจขาดเลือด (Ischaemic Heart Disease) ที่ดำเนินการศึกษาโดยภาคีความร่วมมือแห่งองค์การอนามันโลก (The World Health Organization Cooperative Trial) พบว่ากลุ่มผู้ป่วยที่ได้รับการรักษาด้วยคลอไฟเบรตมีอุบัติการณ์การเสียชีวิตสูงเป็นอย่างมากถึงแม้ว่าจะสามารถควบคุมระดับคอเลสเตอรอลให้อยู่ในระดับเป้าหมายได้ก็ตาม (ผู้ป่วยที่ได้รับคลอไฟเบรตมากกว่า 47% เสียชีวิตในระหว่างที่ได้รับการรักษาด้วยยาดังกล่าว และ 5% เสียชีวิตหลังจากรักษาด้วยคลอไฟเบรตจนเสร็จสิ้นแล้ว) ซึ่งการเสีบชีวิตในอัตราดังกล่าวถือเป็นสัดส่วนที่สูงกว่ากลุ่มควบคุมที่ไม่ได้รับการรักษาด้วยคลอไฟเบรต แต่สาเหตุของการเสียชีวิตในกลุ่มผู้ป่วยที่ได้รับคลอไฟเบรตนั้นค่อนข้างมีความหลากหลาย และส่วนใหญ่มักเสียชีวิตจากสาเหตุอื่นที่ไม่ใช่โรคหัวใจ และยังไม่สามารถสรุปได้ถึงความสัมพันธ์ที่แน่ชัดระหว่างคลอไฟเบรตกับอุบัติการณ์การเสียชีวติที่สูงเช่นนี้ได้ 

หลังจากคลอไฟเบรตถูกเพิกถอนออกจากตลาดในปี ค.ศ. 2012 อันเนื่องมาจากการก่อให้เกิดอาการข้างเคียงที่รุนแรง ทำให้อะลูมิเนียม คลอไฟเบรตซึ่งเป็นสารประกอบของคลอไฟเบรตถูกเพิกถอนไปด้วยโดยปริยาย

## ดูเพิ่ม
* เบซาไฟเบรต
* คลอไฟเบรต
* เจ็มไฟโบรซิล
* ฟีโนไฟเบรต
* ซิมไฟเบรต 
* โรนิไฟเบรต
* ซิโปรไฟเบรต
* อีโทไฟเบรต
* คลอไฟบริด
* ไคลโนไฟเบรต

## อ้างอิง

หมวดหมู่:ยา
หมวดหมู่:สถานีย่อยเภสัชกรรม
หมวดหมู่:สารประกอบอะลูมิเนียม
หมวดหมู่:ฟีนอลอีเทอร์
รัฐบาลพลัดถิ่นโปแลนด์

**รัฐบาลพลัดถิ่นโปแลนด์** เป็นที่รู้จักกันอย่างเป็นทางการว่า **รัฐบาลพลัดถิ่นแห่งสาธารณรัฐโปแลนด์** () เป็นรัฐบาลพลัดถิ่นของโปแลนด์ ถูกก่อตั้งขึ้นในภายหลังจากการบุกครองโปแลนด์ในเดือนกันยายน ค.ศ. 1939 และต่อมาโปแลนด์ถูกยึดครองโดยเยอรมนีและสหภาพโซเวียต ซึ่งทำให้สาธารณรัฐโปแลนด์ที่ 2 ต้องยุติลง

แม้ว่าโปแลนด์จะถูกยึดครองโดยอำนาจฝ่ายศัตรู รัฐบาลพลัดถิ่นก็ยังได้ใช้อิทธิพลมากมายในโปแลนด์ในช่วงสงครามโลกครั้งที่สอง ผ่านทางโครงสร้างของรัฐใต้ดินโปแลนด์และกองกำลังติดอาวุธ ขบวนการต่อต้านอาร์เมีย คราโยวา(กองทัพบ้านเกิด) ในต่างประเทศ ภายใต้อำนาจของรัฐบาลพลัดถิ่น หน่วยทหารโปแลนด์ที่หลบหนีจากการถูกยึดครองได้ต่อสู้รบภายใต้ผู้บัญชาการของตนเองในฐานะส่วนหนึ่งของกองกำลังฝ่ายสัมพันธมิตรในยุโรป แอฟริกา และตะวันออกกลาง

ภายหลังสงคราม เมื่อดินแดนโปแลนด์ตกอยู่ภายใต้การควบคุมของสาธารณรัฐประชาชนโปแลนด์ ซึ่งเป็นรัฐบริวารของสหภาพโซเวียต รัฐบาลพลัดถิ่นก็ยังคงดำรงอยู่ แม้ว่าส่วนใหญ่จะไม่เป็นที่ยอมรับและไม่มีอำนาจที่มีประสิทธิภาพ เพียงหลังจากการปกครองของคอมมิวนิสต์ในโปแลนด์ได้ยุติลง รัฐบาลพลัดถิ่นได้ส่งต่อความรับผิดชอบอย่างเป็นทางการไปยังรัฐบาลใหม่ของสาธารณรัฐโปแลนด์ที่ 3 ในเดือนธันวาคม ค.ศ. 1990

รัฐบาลพลัดถิ่นได้ตั้งอยู่ในฝรั่งเศส ระหว่างปี ค.ศ. 1939 ถึง 1940 ครั้งแรกในกรุงปารีส และต่อจากนั้นในอ็องเฌ ตั้งแต่ ค.ศ. 1940 ภายหลังจากฝรั่งเศสถูกยึดครอง รัฐบาลได้ย้ายไปยังกรุงลอนดอน และยังคงอยู่ในสหราชอาณาจักรจนกระทั่งได้ถูกยุบลงใน ค.ศ. 1990

## อ้างอิง

## บรรณานุกรม
* 
* Cienciala, Anna M. "The Foreign Policy of the Polish Government-in-Exile, 1939–1945: Political and Military Realities versus Polish Psychological Reality" in: John S. Micgiel and Piotr S. Wandycz eds., *Reflections on Polish Foreign Policy,* New York: 2005. online
*  Davies, Norman. *God's Playground: A History of Poland, Vol. 2: 1795 to the Present* (2005) 
*  Kochanski, Halik. *The Eagle Unbowed: Poland and the Poles in the Second World War* (2012) excerpt and text search

## แหล่งข้อมูลอื่น
*Statement of the Polish government in exile following the death of General Sikorski (1943)
*Publications on the Polish government (in exile) 1939–1990
*Stamp Issues by the Polish government in exile
*Polish Chancellery website: Prime Ministers IInd Republic of Poland in exile
*Polish World War II website on the Polish government in exile

### สื่อ
* Anti-nazi color film ''Calling mr. Smith'' (1943) about nazi crimes and nazi lies created by Polish government in exile.

*[http://www.londyn.msz.gov.pl/en/news/multimedia_project__republic_in_exile_ Republic in Exile]* tells the story of the Polish government-in-exile in the form of five short episodes available on the YouTube channel: Polish Embassy UK

*  (12 December 2014), Polish Embassy UK 
*  (19 December 2014), Polish Embassy UK 
*  (26 December 2014), Polish Embassy UK 
*  (9 January 2015), Polish Embassy UK 
*  (16 January 2015), Polish Embassy UK


หมวดหมู่:รัฐสิ้นสภาพในทวีปยุโรป
หมวดหมู่:รัฐบาลพลัดถิ่นในสงครามโลกครั้งที่สอง
แม่น้ำชากูจิอิ

**แม่น้ำชากูจิอิ** () เป็นแม่น้ำที่ผ่านแถบตะวันตกเฉียงเหนือของกรุงโตเกียว ประเทศญี่ปุ่น โดยมีต้นน้ำอยู่ที่ย่านฮานาโกงาเนอิมินามิโจ นครโคไดระ และไหลไปบรรจบกับแม่น้ำซูมิดะ ที่เขตคิตะ ในกรุงโตเกียว 

แม่น้ำชากูจิอิมีความยาวรวม 25.2 กิโลเมตร มีพื้นที่รับน้ำ 61.6 ตารางกิโลเมตร และถูกจัดอยู่ในประเภทแม่น้ำชั้นหนึ่งโดยรัฐบาลญี่ปุ่น

## ภาพ

Flow_of_Shakujii_River,_Japan.png|เส้นทางการไหลของแม่น้ำชากูจิอิ
100 views edo 019.jpg|ภาพวาดแม่น้ำชากูจิอิโดยฮิโรชิเงะ
Shakujii River in Tokyo, Japan.jpg|แม่น้ำชากูจิอิในเขตอิตาบาชิ มองจากสะพานคูริฮาระ (くりはら橋)


## อ้างอิง

ชากูจิอิ
เหตุโจมตีกรุงตูนิส พ.ศ. 2558

เหตุโจมตีกรุงตูนิส พ.ศ. 2558 เกิดเมื่อวันที่ 24 พฤศจิกายน พ.ศ. 2558 เป็นการระเบิดฆ่าตัวตาย มีผู้เสียชีวิต 14 ราย (รวมมือระเบิด)เหตุเกิดที่ถนนโมฮัมเหม็ดที่5 หลังเกิดเหตุนายกรัฐมนตรีประกาศสถานการณ์ฉุกเฉินทั่วประเทศเป็นเวลา 30 วัน แรงระเบิดทำลายรถบัสบรรทุกหน่วยคุ้มกันประธานาธิบดี

## อ้างอิง
* http://www.bangkokbiznews.com/mobile/view/news/675920
เหตุโจมตีเมืองซูสส์ พ.ศ. 2558

**เหตุโจมตีเมืองซูสส์ พ.ศ. 2558** เกิดที่หาด พอร์ต เอล กานตาอุย เมืองซูสส์ วันที่ 26 มิถุนายน พ.ศ. 2558 มีผู้เสียชีวิต 39 ราย (รวมผู้ก่อการ) โดยกลุ่มรัฐอิสวาม ไอเอส อ้างความรับผิดชอบเหตุเกิดที่ โรงแรมอิมพีเรียล มาร์ฮาบา เป็นเหตุกราดยิงเข้าไปในหมู่นักท่องเที่ยว หลังเกิดเหตุรัฐบาลประกาศสถานการณ์ฉุกเฉิน 30 วัน และปลดผู้ว่าราชการของเมืองซูสส์

## อ้างอิง
*http://www.manager.co.th/Around/ViewNews.aspx?NewsID=9580000072678
*http://www.tnamcot.com/content/225329
ซาจิโกะ ชิจิมัตสึ

**ซาจิโกะ ชิจิมัตสึ** (; **ชื่อเกิด**: ซาจิโกะ ซูเอ็ตสึเนะ (); 30 พฤศจิกายน ค.ศ. 1937 ที่จังหวัดฟูกูโอกะ) เธอเป็นนักพากย์สังกัด 81 Produce

ผลงานที่เธอประสบความสำเร็จคือบทโปกิชิในเจ้าหนูกบอภินิหารโนบิ ทามาโกะในโดราเอมอนและสายลับ001ในสายลับ 009

## ผลงาน
*เรือรบอวกาศยามาโตะ (แม่ของชิมะ)
*Umi no Triton (Moya)
*Gatchaman (Yamori)
*Saban's Adventures of Pinocchio (Boy)
*Calimero (Deppa)
*แคนดี้ แคนดี้ สาวน้อยจอมแก่น (จิมมี่)
*Cutey Honey (Twin Panther 1)
*Ginga Hyōryū Vifam (Jimmy)
*Great Mazinger (Haruna Shiratori)
*Gowappā 5 Godam (Norisuke Kawaguchi)
*สายลับ 009 1979 (001/Ivan Whiskey)
*Sarutobi Ecchan (Miko)
*Soreike! Anpanman (Mochi Oba-san (1st voice))
*Tiger Mask (Chappy)
*Time Bokan Series
**Time Bokan (Prince)
**Yatterman (Hiyowakamaru)
*Combattler V (Kosuke Kita)
*เจ้าหนูปรมาณู 1980 (Naoto)
*The Littl' Bits (Napoleon aka "Snagglebit")
*โดราเอมอน (โนบิ ทามาโกะ)
*Himitsu no Akko-chan 1969 (Shippona)
*Majokko Megu-chan (Apo Kanzaki)
*Ohayō! Spank and Spank's other series (Baron)
*Sally, the Witch 1966 (Kabu)
*Moomin (Menmen-kun)

## แหล่งข้อมูลอื่น
*Sachiko Chijimatsu  at 81 Produce
* 

หมวดหมู่:นักพากย์หญิงชาวญี่ปุ่น
หมวดหมู่:บุคคลจากจังหวัดฟูกูโอกะ
เหตุโจมตีในอังการา พ.ศ. 2558

เหตุโจมตีในอังการา พ.ศ. 2558 เกิดที่สถานีรถไฟหลักของกรุงอังการา เมื่อวันเสาร์ที่ 10 ตุลาคม 2558 มีผู้เสียชีวิต 102 รายบาดเจ็บ 198 คน บาดเจ็บสาหัส 48 ราย เป็นการก่อการร้ายครั้งนองเลือดที่สุดในประวัติศาสตร์ของสาธารณรัฐตุรกี นายกรัฐมนตรี อาเหม็ต ดาวูโตกลู กล่าวว่าการโจมตีดังกล่าวเป็นฝีมือของมือระเบิดฆ่าตัวตาย 2 คน ทั้งนี้เหตุการณ์เกิดก่อนการเลือกตั้งอย่างกะทันหันของตุรกีในวันที่ 1 พฤศจิกายน 2558

## อ้างอิง
*http://www.hurriyetdailynews.com/ankara-bombing-death-toll-rises-to-102-chief-public-prosecutors-office.aspx?pageID=238&nID=89988&NewsCatID=341
*http://edition.cnn.com/2015/10/10/middleeast/turkey-ankara-bomb-blast/index.html

หมวดหมู่:การก่อการร้ายอิสลาม
หมวดหมู่:ประเทศตุรกี
เหตุระเบิดในอิสตันบูล มกราคม พ.ศ. 2559

เหตุโจมตีในอิสตันบูล พ.ศ. 2559 เกิดในวันที่ 12 มกราคม พ.ศ. 2559 บริเวณอนุสาวรีย์ธีโอโดซุส บริเวณจตุรัสซุลตานาห์เมต์ เขตฟาติห์ ของนครอิสตันบูล เป็นการระเบิดฆ่าตัวตาย มีผู้เสียชีวิต 13 ราย บาดเจ็บ 15 ราย เวลา 10.20 น. ตามเวลาท้องถิ่นผู้เสียชีวิตทั้งหมดเป็นชาวเยอรมันส่วนผู้บาดเจ็บเป็นชาวเยอรมัน นอร์เวย์ เปรู และเกาหลีใต้ 
## เบื้องหลัง
เมื่อวันที่ 6 มกราคม พ.ศ. 2558 เกิดเหตุระเบิดฆ่าตัวตายที่สถานีตำรวจ บริเวณใกล้เคียง จัตุรัสสุลต่านอะห์เม็ตใจกลางนครอิสตันบูล มีผู้เสียชีวิต 2 ราย (รวมมือระเบิด) บาดเจ็บเล็กน้อย 1 ราย

## อ้างอิง
*http://www.thelocal.de/20160113/two-married-couples-among-istanbul-dead
*http://www.innnews.co.th/shownews/show?newscode=671215
*http://www.bbc.com/news/world-europe-30701483

หมวดหมู่:การก่อการร้ายในอิสตันบูล
หมวดหมู่:การระเบิดฆ่าตัวตายในประเทศตุรกี
หมวดหมู่:เหตุระเบิดในปี พ.ศ. 2559
อาด็อล์ฟ กาสทอน อ็อยเกน ฟิค

**อาด็อล์ฟ กาสทอน อ็อยเกน ฟิค** (; 22 กุมภาพันธ์ ค.ศ. 1852 – 11 กุมภาพันธ์ ค.ศ. 1937) เป็นจักษุแพทย์ชาวเยอรมัน เป็นบุตรของนักกายวิภาคศาสตร์ ฟรันทซ์ ลูทวิช ฟิค และเป็นหลานของนักสรีรวิทยา อาด็อล์ฟ อ็อยเกน ฟิค เขาได้รับการเลี้ยงดูจากครอบครัวของลุงและเข้าร่วมในสงครามฝรั่งเศส-ปรัสเซีย ก่อนจะเรียนวิชาแพทย์ที่เมืองเวือทซ์บวร์ค ในปี ค.ศ. 1879 ฟิคเดินทางไปรักษาตัวจากวัณโรคที่แอฟริกาใต้ ก่อนจะกลับมาเยอรมนี ในปี ค.ศ. 1888 เขาได้ประดิษฐ์เลนส์สัมผัสจากกระจกสีน้ำตาล มีเส้นผ่านศูนย์กลาง 18–21 มิลลิเมตร เลนส์ของฟิคถือเป็นเลนส์สัมผัสชนิดแรก

ระหว่าง ค.ศ. 1887–1914 ฟิคดำรงตำแหน่งหัวหน้าภาควิชาจักษุวิทยาและสรีรวิทยาที่มหาวิทยาลัยซูริก ก่อนจะทำงานเป็นแพทย์สนามในสงครามโลกครั้งที่หนึ่ง เขาถูกฝ่ายฝรั่งเศสจับตัวและปล่อยตัวออกมาในปี ค.ศ. 1919 ฟิคเสียชีวิตในปี ค.ศ. 1937

## อ้างอิง

หมวดหมู่:จักษุแพทย์ชาวเยอรมัน
หมวดหมู่:นักประดิษฐ์ชาวเยอรมัน
หมวดหมู่:บุคคลจากรัฐเฮ็สเซิน
ปลาฮูโซ

**ปลาฮูโซ** เป็นสกุลของปลาน้ำจืดขนาดใหญ่ ใช้ชื่อสกุลว่า *Huso* เป็นปลาสเตอร์เจียนขนาดใหญ่ที่พบในภูมิภาคยูเรเชีย อยู่ในภาวะใกล้สูญพันธุ์อย่างวิกฤต

จำแนกออกได้เป็น 2 ชนิด

* *[[Huso dauricus]]*  (Georgi, 1775) (ปลาคาลูกา)
* *[[Huso huso]]*  (Linnaeus, 1758) (ปลาสเตอร์เจียนขาว, ปลาเบลูกา)

ปัจจุบัน ผลการศึกษาล่าสุดพบว่าสกุลนี้อาจรวมอยู่เป็นสกุลเดียวกันกับ *[[Acipenser]]* ซึ่งเป็นสกุลที่มีสมาชิกมากที่สุดของปลาสเตอร์เจียนได้ 

## อ้างอิง

## แหล่งข้อมูลอื่น

หมวดหมู่:วงศ์ปลาสเตอร์เจียน
ลายฟาย

**ลายฟาย** ( ย่อจาก **Light Fidelity**) เป็นเทคโนโลยีการสื่อสารไร้สายเต็มเครือข่ายและความเร็วสูงแบบสองทางคล้ายกับวายฟาย ผู้คิดค้นคำนี้คือฮารัลด์ ฮาส ลายฟายเป็นการสื่อสารด้วยแสงที่มองเห็นได้รูปแบบหนึ่ง และเป็นเซตย่อยของการสื่อสารไร้สายแบบใช้แสง (OWC) และสามารถเป็นส่วนเติมเต็มของการสื่อสารด้วยความถี่วิทยุ (วายฟายหรือเครือข่ายเซลลูลาร์) หรือแม้แต่ใช้แทนการแพร่ข้อมูล ปัจจุบันมีการวัดความเร็วได้ผลว่าเร็วกว่าการใช้งานวายฟายประมาณ 100 เท่า โดยมีความเร็วที่ 224 จิกะบิตต่อวินาที

ลายฟายเป็นการสื่อสารแบบไร้สายและใช้แสงที่มองเห็นได้หรือสเปกตรัมอินฟราเรดและใกล้อัลตราไวโอเลต (แทนคลื่นความถี่วิทยุ) เป็นหนึ่งในเทคโนโลยีการสื่อสารไร้สายที่ลำเลียงข้อมูลได้มากกว่า และได้รับการเสนอว่าเป็นการแก้ปัญหาข้อจำกัดของแบนด์วิดท์จากความถี่วิทยุ

## อ้างอิง

หมวดหมู่:ผลิตภัณฑ์ที่ออกในปี พ.ศ. 2554
หมวดหมู่:เครือข่ายไร้สาย
หมวดหมู่:การสื่อสารทางแสง
เดอะวอยซ์ คิดส์ ไทยแลนด์ ซีซั่นที่ 4

**เดอะวอยซ์ คิดส์ ไทยแลนด์** () เป็นรายการประกวดร้องเพลงสำหรับเด็กอายุ 7–14 ปี ผลิตโดยทรู มิวสิก และโต๊ะกลมโทรทัศน์ ในเครือเวิร์คพอยท์ เอ็นเทอร์เทนเมนท์ โดยซื้อลิขสิทธิ์จากทัลปา มีเดีย กรุ๊ป ประเทศเนเธอร์แลนด์ เช่นเดียวกับเดอะวอยซ์ไทยแลนด์ โดยรูปแบบของเวทีของซีซั่นนี้ได้มีการเปลี่ยนใหม่ และยังเป็นซีซั่นแรกที่มีการเปิดเผยสัดส่วนคะแนนโหวตของผู้เข้าแข่งขันหลังการประกาศผลในรอบถ่ายทอดสดอีกด้วย

## โค้ช
ในซีซั่นนี้ได้มีการเปลี่ยนแปลงโค้ชจากซีซั่นที่แล้วทั้งหมด โค้ชในซีซั่นนี้ ได้แก่ รัดเกล้า อามระดิษ, ติ๊ก ชีโร่, ลุลา

## ทีม

:  – ชนะเลิศ
:  – รองชนะเลิศอันดับ 2
:  – รองชนะเลิศอันดับ 3
:  – ถูกคัดออกในรอบ Live Playoff
:  – ถูกคัดออกในรอบ Battle

## รอบ Blind Auditions

: 20px โค้ชกดปุ่ม

: &nbsp; ผู้เข้าแข่งขันตกรอบเพราะโค้ชไม่กดปุ่ม

: &nbsp; โค้ชที่ผู้เข้าแข่งขันเข้าร่วมทีมโดยอัตโนมัติ

: &nbsp; โค้ชที่ผู้เข้าแข่งขันตัดสินใจเลือกเข้าทีม

### Episode 1 (17 มกราคม 2559)
สัปดาห์ที่ 1 ออกอากาศเมื่อวันที่ 17 มกราคม พ.ศ. 2559

**โชว์โค้ช** - ลมหายใจ (รัดเกล้า อามระดิษ), ในวันที่เราต้องไกลห่าง (ลุลา), ออกมาเต้น (ติ๊ก ชีโร่)

### Episode 2 (24 มกราคม 2559)
สัปดาห์ที่ 2 ออกอากาศเมื่อวันที่ 24 มกราคม พ.ศ. 2559

### Episode 3 (31 มกราคม 2559)
สัปดาห์ที่ 3 ออกอากาศเมื่อวันที่ 31 มกราคม พ.ศ. 2559

### Episode 4 (7 กุมภาพันธ์ 2559)
สัปดาห์ที่ 4 ออกอากาศเมื่อวันที่ 7 กุมภาพันธ์ พ.ศ. 2559

### Episode 5 (14 กุมภาพันธ์ 2559)
สัปดาห์ที่ 5 ออกอากาศเมื่อวันที่ 14 กุมภาพันธ์ พ.ศ. 2559

## Episode 6-7 : Battle Rounds

### Battle Rounds
ในรอบนี้ ผู้เข้าแข่งขันจะถูกแบ่งออกเป็น 4 ทีม ๆ ละ 3 คน ทำการร้องเพลงเดียวกันบนเวทีและจะเข้ารอบ 1 คนโดยการเลือกของโค้ชและคัดออก 2 คน

ในรอบนี้โค้ชสามารถเลือกผู้ช่วยได้ และผู้ช่วยโค้ชจะได้ชมการ Battle ร่วมกับโค้ช โดยผู้ช่วยโค้ช มีดังนี้

:  – เข้ารอบ
:  – ถูกคัดออก

## Episode 8-9: Live Show
### Episode 8: Semifinal
กำหนดการออกอากาศเมื่อวันที่ 6 มีนาคม พ.ศ. 2559 ในรอบ Live Playoff ทั้งหมดนี้โค้ชได้มีการให้คะแนนที่ 50% สำหรับสมาชิก 4 คนในทีม ซึ่งคิดรวมกับผลโหวตอีก 50%
:  เข้ารอบชิง
:  ถูกคัดออก

:  อันดับที่ 1 ของทีม
:  อันดับที่ 2 ของทีม
:  อันดับที่ 3 ของทีม
:  อันดับที่ 4 ของทีม

;หมายเหตุ


### Episode 9: Final
ออกอากาศวันที่ 13 มีนาคม พ.ศ. 2559 ในรอบ Final สุดท้ายนี้จะใช้ผลโหวต 100% โดยมีข้อกำหนดว่า 1 หมายเลขได้ 1 โหวตและ 1 ผู้เข้าแข่งขันเท่านั้น

: ชนะเลิศ
: รองชนะเลิศ

: รองชนะเลิศอันดับ 2

## อ้างอิง

## ดูเพิ่ม
* เดอะวอยซ์ไทยแลนด์ ซีซั่นที่ 4

## แหล่งข้อมูลอื่น
* เฟซบุ๊ก เดอะวอยซ์ คิดส์ ไทยแลนด์ ซีซั่นที่ 3
* ทวิตเตอร์ เดอะวอยซ์ คิดส์ ไทยแลนด์ ซีซั่นที่ 3
* เว็บไซต์ เดอะวอยซ์ คิดส์ ไทยแลนด์ ซีซั่นที่ 3

หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2556
ด
3
วิธีการบังคับต่อประเทศอิหร่าน

หลังจากการปฏิวัติอิหร่านในปี 2522 เป็นต้นมา สหรัฐอเมริกากำหนดวิธีการบังคับต่อประเทศอิหร่านและขยายวิธีการบังคับให้รวมบริษัทห้างร้านที่ทำข้อตกลงกับรัฐบาลอิหร่านด้วยในปี 2538 ในปี 2549 คณะมนตรีความมั่นคงแห่งสหประชาชาติผ่านข้อมติที่ 1696 และกำหนดวิธีการบังคับหลังอิหร่านไม่ยอมระงับโครงการเสริมสมรรถนะยูเรเนียมของตน วิธีการบังคับของสหรัฐทีแรกมุ่งเป้าไปการลงทุนด้านน้ำมัน แก๊สและปิโตรเคมี การส่งออกผลิตภัณฑ์ปิโตรเลียมกลั่น และธุรกิจที่ทำข้อตกลงกับเหล่าพิทักษ์การปฏิวัติอิหร่าน ซึ่งรวมธุรกรรมการธนาคารและการประกันภัย (ซึ่งรวมถึงธนาคารกลางอิหร่าน) การขนส่งสินค้าทางเรือ บริการเว็บโฮสต์ติงในเชิงพาณิชย์ และบริการจดทะเบียนชื่อโดเมน

เมื่อเวลาล่วงไป วิธีการบังคับมีผลร้ายแรงต่อเศรษฐกิจและประชาชนอิหร่าน นับแต่ปี 2522 สหรัฐเป็นผู้นำความพยายามนานาชาติในการใช้วิธีการบังคับเพื่อให้มีอิทธิพลต่อนโยบายของอิหร่าน ซึ่งรวมโครงการเสริมสมรรถนะยูเรเนียมของอิหร่าน ซึ่งรัฐบาลตะวันตกเกรงว่าเจตนาพัฒนาขีดความสามารถเพื่อผลิตอาวุธนิวเคลียร์ อิหร่านตอบโต้ว่าโครงการนิวเคลียร์ของตนเป็นไปเพื่อความมุ่งหมายทางพลเรือน ซึ่งรวมถึงการผลิตไฟฟ้าและวัตถุประสงค์ทางการแพทย์

เมื่อการเจรจานิวเคลียร์ระหว่างอิหร่านและรัฐบาลตะวันตกสะดุดและถูกมองว่าล้มเหลว ยิ่งถูกอ้างเป็นเหตุผลการบังคับใช้วิธีการบังคับทางเศรษฐกิจต่ออิหร่านที่หนักข้อขึ้น วันที่ 2 เมษายน 2558 พี5+1 และอิหร่าน ซึ่งประชุมในโลซาน ประเทศสวิสเซอร์แลนด์ บรรลุความตกลงชั่วคราวเรื่องกรอบซึ่งเมื่อเสร็จสมบูรณ์และนำไปปฏิบัติแล้วจะยกเลิกวิธีการบังคับส่วนมากเพื่อแลกกับการจำกัดโครงการนิวเคลียร์ของอิหร่านซึ่งกินเวลาอย่างน้อยสิบปี ผลทำให้วิธีการบังคับของสหประชาชาติถูกยกเลิกเมื่อวันที่ 16 มกราคม 2559

ผลกระทบและพัฒนาการหลังจากข้อตกลง

แม้ข้อตกลงนิวเคลียร์จะมีผลให้วิธีการบังคับจากนานาชาติถูกผ่อนคลาย แต่อิหร่านยังคงเผชิญกับมาตรการคว่ำบาตรทางเศรษฐกิจจากสหรัฐอเมริกา ซึ่งไม่ได้ยกเลิกมาตรการทั้งหมด และยังคงใช้กฎหมายระดับชาติอย่าง “พระราชบัญญัติการคว่ำบาตรอิหร่าน (Iran Sanctions Act)” รวมถึงคำสั่งบริหารของประธานาธิบดีเพื่อควบคุมการทำธุรกรรมบางประเภทกับอิหร่าน โดยเฉพาะธุรกรรมที่เกี่ยวข้องกับการพัฒนาขีปนาวุธ การละเมิดสิทธิมนุษยชน และการสนับสนุนกลุ่มติดอาวุธในภูมิภาค

## อ้างอิง

หมวดหมู่:เศรษฐกิจอิหร่าน
หมวดหมู่:ความสัมพันธ์ระหว่างประเทศของประเทศอิหร่าน
หมวดหมู่:วิธีการบังคับระหว่างประเทศ
รายชื่อธงในประเทศเกาหลีเหนือ

รายการต่อไปนี้เป็นบรรดาธงซึ่งใช้ในประเทศ**[[สาธารณรัฐประชาธิปไตยประชาชนเกาหลี]]**

## ธงชาติ

## พรรคการเมือง

## ธงทหาร

## ดูเพิ่ม
* รายชื่อธงในประเทศเกาหลี
* แอกุกกา (ประเทศเกาหลีเหนือ)

กเหลีเหนือ
หมวดหมู่:วัฒนธรรมเกาหลี
ธงชาติ
มานูเอล เบลัซเกซ

**มานูเอล เบลัซเกซ บิยาเบร์เด** (; 24 มกราคม พ.ศ. 2486 – 15 มกราคม พ.ศ. 2559) เป็นอดีตนักฟุตบอลชาวสเปน ผู้ซึ่งเล่นให้กับสโมสรฟุตบอลเรอัลมาดริดเป็นส่วนใหญ่และฟุตบอลทีมชาติสเปนในตำแหน่งกองกลาง 

เขาเสียชีวิตในวันที่ 15 มกราคม พ.ศ. 2559 ในเมืองฟูเองฆิโรลา แคว้นอันดาลูซิอา ด้วยวัย 72 ปี

## อ้างอิง

หมวดหมู่:นักฟุตบอลชาวสเปน
หมวดหมู่:นักฟุตบอลทีมชาติสเปน
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นในลาลิกา
หมวดหมู่:ผู้เล่นในเซกุนดาดิบิซิออน
หมวดหมู่:กองกลางฟุตบอล
เอ็กโตเจเนซิส

**Ectogenesis** (มาจากภาษากรีก *ecto* "ภายนอก" และ *[[วิกิพีเดีย:เจเนซิส|เจเนซิส]]* "กำเนิด") คือ การเจริญเติบโตของสิ่งมีชีวิตในสภาพแวดล้อมเทียม  ภายนอกร่างกายอย่างยากที่จะพบเห็นอันเป็นเรื่องปกติธรรมดา, เช่น การเจริญเติบโตของเอ็มบริโอหรือทารกในครรภ์ (fetus) ภายนอกร่างกายของแม่หรือการเจริญเติบโตของแบคทีเรียภายนอกร่างกายของโฮสต์หรือร่างกายของสิ่งมีชีวิตที่เป็นเจ้าของหรือเจ้าบ้าน  คำว่าเอกโตเจเนซิส นี้ตั้งชื่อเพื่อเป็นเกียรติแด่นักวิทยาศาสตร์ชาวอังกฤษชื่อ เจ.บี.เอส. แฮลเดน (J.B.S. Haldane) ในปี 1924 

## ตัวอ่อนของมนุษย์และทารกในครรภ์

เอ็กโตเจเนซิสของตัวอ่อนของมนุษย์และของตัวอ่อนในครรภ์ต้องอาศัยมดลูกเทียม (artificial uterus) มดลูกเทียมจะต้องมีการจัดทำโดยสารอาหารและออกซิเจนจากแหล่งกำเนิดบางอย่างเพื่อที่จะบำรุงเลี้ยงรักษาตัวอ่อนในครรภ์เช่นเดียวกับการกำจัดวัสดุที่เป็นของเสียออกไป มีแนวโน้มที่จะมีความจำเป็นในการเชื่อมต่อระหว่าง เช่น ผู้ที่เป็นแหล่งกำเนิด, การเติมเต็มฟังก์ชันการทำงานนี้ของรก (placenta) มดลูกเทียมเป็นอวัยวะทดแทน, สามารถนำมาใช้เพื่อให้ความช่วยเหลือแก่ผู้หญิงที่เกิดความเสียหายของมดลูก, เป็นโรค หรือ ถูกตัดมดลูกออก เพื่อประโยชน์ของทารกในครรภ์ในระยะของการตั้งตรรภ์ นอกจากนี้ยังมีศักยภาพพอที่จะย้ายขีดความสามารถในการมีชีวิตอยู่รอดของทารกในครรภ์ไปสู่ระยะที่เร็วขึ้นมากก่อนการตั้งครรภ์ สิ่งนี้อาจส่งผลต่อข้อถกเถียงที่เกิดขึ้นอย่างต่อเนื่องเกี่ยวกับสิทธิอนามัยเจริญพันธุ์ (reproductive rights) ของมนุษย์ เอ็กโตเจเนซิสหรือการเพาะเลี้ยงตัวอ่อนภายนอกครรภ์ยังอาจเป็นวิธีการหนึ่งที่ทำให้พวกรักร่วมเพศ ผู้มีภาวะหย่อนสมรรถภาพทางเพศ ผู้มีความพิการ ชายและหญิงโสด สามารถมีทายาท (Offspring) ทางพันธุกรรมได้โดยไม่ต้องใช้การตั้งครรภ์แทน (อุ้มบุญ) หรือการบริจาคอสุจิ (Sperm donation) และทำให้ผู้หญิงสามารถมีลูกได้โดยไม่ต้องผ่านรอบการตั้งครรภ์ 

## เอ็มบริโอ หรือ ตัวอ่อน สังเคราะห์

ในปี 2022 เจค็อบ ฮันนา (Jacob Hanna) และทีมงานของเขาที่สถาบันวิทยาศาสตร์ไวซ์มันน์ (Weizmann Institute of Science) ได้สร้าง "โครงสร้างคล้ายเอ็มบริโอ" ในระยะแรกจากเซลล์ต้นกำเนิดของหนู 

## ดูเพิ่ม
* Ectopic pregnancy
* Endometrium
* IVF
* Placenta
* Uterus
* Amniotic fluid
* Apheresis
* ECMO
* Hemodialysis
* Liver dialysis
* TPN
* Tissue engineering

## อ้างอิง

## อ่านเพิ่ม
*
*

หมวดหมู่:ชีววิทยาการเจริญ
การกระเจิงนิวตรอน

**การกระเจิงนิวตรอน** () เป็นการกระเจิงของนิวตรอนอิสระโดยสสาร อาจหมายถึงกระบวนการทางฟิสิกส์หรือเทคนิคในการทดลองที่ใช้กระบวนการนี้สำหรับตรวจสอบวัสดุ การกระเจิงนิวตรอนที่เป็นกระบวนการทางฟิสิกส์นั้นมีความสำคัญแแแบบดั้งเดิมในด้านวิศวกรรมนิวเคลียร์ การกระเจิงนิวตรอนที่เป็นเทคนิคการทดลองจะถูกใช้ในสาขาผลิกศาสตร์, ฟิสิกส์, เคมีฟิสิกส์, ชีวฟิสิกส์, และการวิจัยวัสดุ มันถูกใช้ในเครื่องปฏิกรณ์นิวเคลียร์เพื่อการวิจัยและแหล่งกำเนิดนิวตรอนแบบการแตกเป็นเสี่ยงที่ผลิตการแผ่รังสีจากนิวตรอนที่มีความเข้มข้นเพียงพอ การเลี้ยวเบนนิวตรอน (การกระเจิงแบบยืดหยุ่น) จะถูกใช้สำหรับการกำหนดโครงสร้าง การกระเจิงนิวตรอนแบบไม่ยืดหยุ่นจะถูกนำมาใช้สำหรับการศึกษาด้านการสั่นสะเทือนของอะตอมและการกระตุ้นอื่น ๆ

หมวดหมู่:ผลิกศาสตร์
หมวดหมู่:การกระเจิง
หมวดหมู่:นิวตรอน
การเลี้ยวเบนนิวตรอน

**การเลี้ยวเบนนิวตรอน** () หรือ **การกระเจิงนิวตรอนแบบยืดหยุ่น** () เป็นการประยุกต์ใช้การกระเจิงนิวตรอนในการกำหนดโครงสร้างของอะตอมและ/หรือโครงสร้างทางแม่เหล็กของวัสดุ ตัวอย่างที่จะทำการตรวจสอบจะถูกวางอยู่ในลำแสงของนิวตรอนความร้อนหรือนิวตรอนเย็นเพื่อสร้างรูปแบบการเลี้ยวเบนที่จะบอกข้อมูลของโครงสร้างของวัสดุนั้น เทคนิคนี้จะคล้ายกับการเลี้ยวเบนรังสีเอกซ์แต่เนื่องจากคุณสมบัติการกระเจิงที่แตกต่างกันของทั้งสองอย่างนี้ นิวตรอนและรังสีเอกซ์จึงให้ข้อมูลที่เสริมกัน

หมวดหมู่:การเลี้ยวเบน
หมวดหมู่:นิวตรอน
การถ่ายภาพด้วยนิวตรอน

**การถ่ายภาพด้วยนิวตรอน** () เป็นรูปแบบหนึ่งของการถ่ายภาพด้วยเครื่องคอมพิวเตอร์ที่เกี่ยวข้องกับการผลิตภาพสามมิติโดยการตรวจพบการดูดซับนิวตรอนที่ผลิตโดยแหล่งกำเนิดนิวตรอน มันสร้างภาพสามมิติของวัตถุโดยการรวมภาพที่ถ่ายแยกจากกันหลายภาพ มีความละเอียดประมาณ 200-500 ไมโครเมตร ในขณะที่ความละเอียดของมันต่ำกว่าของการถ่ายภาพด้วยเอกซ์เรย์ มันก็ยังมีประโยชน์สำหรับชิ้นงานที่มีความคมชัดต่ำระหว่างเมทริกซ์และวัตถุที่กำลังตรวจสอบ เช่นฟอสซิลที่มีปริมาณคาร์บอนสูงเช่นซากพืชหรือซากสัตว์มีกระดูกสันหลัง

โชคร้ายที่การถ่ายภาพด้วยนิวตรอนสามารถมีผลข้างเคียงจากการทิ้งไว้ของกัมมันตรังสีบนสารตัวอย่างถ้าพวกมันประกอบด้วยระดับที่ประเมินค่าได้ขององค์ประกอบบางอย่าง

## ดูเพิ่ม
* Winkler, B. (2006). "Applications of Neutron Radiography and Neutron Tomography". Reviews in Mineralogy and Geochemistry 63: 459. doi:10.2138

## อ้างอิง

หมวดหมู่:การถ่ายภาพรังสีระนาบ